**IEKŠĒJIE NOTEIKUMI**

Limbažos

2020. gada 27. februārī Nr. 2

**APSTIPRINĀTI**

ar Limbažu novada domes

27.02.2020. sēdes lēmumu

(protokols Nr.6, 6.§)

**Kārtība, kādā Limbažu novada pašvaldība organizē samaksas atgūšanu no vecākiem par ārpusģimenes aprūpes pakalpojumiem**

*Izdoti saskaņā ar*

 *likuma “Par pašvaldībām” 41.panta pirmās daļas 2.punktu,*

*Valsts pārvaldes iekārtas likuma 72.panta pirmās daļas 2.punktu*

1. **Vispārīgie noteikumi**
	1. Kārtība nosaka, kā Limbažu novada pašvaldība (turpmāk - Dome) organizē samaksas atgūšanu no vecākiem par viņu bērniem sniegtajiem ārpusģimenes aprūpes pakalpojumiem ilgstošas sociālās aprūpes un sociālās rehabilitācijas institūcijā vai audžuģimenē (turpmāk - pakalpojums).
	2. Pakalpojuma samaksa par ārpusģimenes aprūpes pakalpojumiem tiek veikta, pamatojoties uz Bērnu tiesību aizsardzības likuma 30.panta pirmo daļu un Ministru kabineta 2014.gada 18.marta noteikumiem Nr.142 “Noteikumi par ārpusģimenes aprūpes pakalpojumu samaksas kārtību un apmēru”.
	3. Samaksas apmērs katram bērna vecākam mēnesī par bērnam sniegto ārpusģimenes aprūpes pakalpojumu ir noteikts Ministru kabineta 2013.gada 15.janvāra noteikumos Nr.37 “Noteikumi par minimālo uzturlīdzekļu apmēru bērnam”.
2. **Ārpusģimenes aprūpes pakalpojumu samaksas noteikšana un pieprasīšana**
	1. Limbažu novada bāriņtiesa (turpmāk – Bāriņtiesa) triju darba dienu laikā pēc lēmuma pieņemšanas par bērna ievietošanu institūcijā vai audžuģimenē, rakstveidā informē Limbažu novada Sociālo dienestu (turpmāk – Dienests).
	2. Sociālais dienests iepazīstina bērna vecākus ar viņu pienākumu maksāt par bērnam sniegto ārpusģimenes aprūpes pakalpojumu.
	3. Dienests 10 (desmit) darba dienu laikā no šo noteikumu 4.punktā saņemtās informācijas sagatavo atzinumu, vai uz bērna vecākiem attiecas Bērnu tiesību aizsardzības likuma 30.panta trešās daļas nosacījumi par vecāka atbrīvošanu no samaksas par bērna ārpusģimenes aprūpes pakalpojumiem un par vecāka iesaistīšanos savu problēmu risināšanā.
	4. Ja uz bērna vecākiem neattiecas Bērnu tiesību aizsardzības likuma 30.panta trešās daļas nosacījumi, Dienests iesniedz Domē iesniegumu un lēmuma projektu par bērnam sniegtā ārpusģimenes aprūpes pakalpojuma samaksas atgūšanu no vecākiem.
	5. Mēneša laikā pēc ārpusģimenes aprūpes pakalpojuma sniegšanas uzsākšanas Limbažu novada dome pieņem lēmumu par bērnam sniegtās ārpusģimenes aprūpes pakalpojuma samaksas atgūšanu no vecākiem. Lēmumu pieņem katram vecākam atsevišķi.
	6. Lēmumā iekļauj šādu informāciju: maksājuma summu par bērnam sniegto ārpusģimenes aprūpes pakalpojumu, turpmākā laika perioda ikmēneša samaksas apmēru, norēķinu konta numuru, uz kuru pārskaitāms maksājums, samaksas veikšanas termiņu un lēmuma apstrīdēšanas kārtību.
	7. Lēmuma norakstu par samaksu nosūta katram vecākam ierakstītā vēstulē, vai izsniedz pret parakstu un nosūta Dienestam.
	8. Ja objektīvu iemeslu dēļ bērna/-u vecāks nespēj segt pakalpojuma samaksu, vecākam jāvēršas Dienestā un jānoslēdz vienošanos par parāda pakāpenisku atmaksu.
	9. Kalendārā gada beigās Limbažu novada pašvaldības Finanšu nodaļa informē Bāriņtiesu un Dienestu par tiem vecākiem, kuriem izveidojies pakalpojuma samaksas parāds. Dienests abiem vecākiem nosūta paziņojumu ierakstītā pasta sūtījumā par parādsaistībām.
	10. Ja viena mēneša laikā pēc paziņojuma saņemšanas parādsaistības netiek pildītas, pēc Dienesta pieprasījuma Limbažu novada pašvaldības Juridiskā nodaļa sagatavo un Dienesta vadītāja izdod Brīdinājumu par administratīvā akta piespiedu izpildi un nosūta katram bērna vecākam brīdinājumu par parādsaistību piespiedu izpildi (1.pielikums).
	11. Ja brīdinājumā noteiktajā termiņā parādsaistības netiek izpildītas, pēc Dienesta pieprasījuma, Limbažu novada pašvaldības Juridiskā nodaļa sagatavo, un Dienesta vadītāja izdod izpildrīkojumu par lēmuma piespiedu izpildi un nodod izpildei tiesu izpildītājam (2.pielikums).
	12. Iestājoties apstākļiem, kas ir par pamatu bērna ārpusģimenes pakalpojuma pārtraukšanai, Bāriņtiesa vienas darba dienas laikā pēc lēmuma pieņemšanas rakstveidā informē Dienestu par bērna ārpusģimenes pakalpojuma pārtraukšanu.
	13. Pārtraucot ārpusģimenes pakalpojuma sniegšanu, ja bērna vecākiem izveidojies pakalpojuma samaksas parāds, Dienests bērna vecākam nosūta paziņojumu par pakalpojuma samaksas parādu par periodu, kurā pakalpojums sniegts.
3. **Lēmuma par ārpusģimenes aprūpes pakalpojuma samaksu apstrīdēšanas kārtība**
	1. Limbažu novada domes lēmumu par ārpusģimenes aprūpes pakalpojuma samaksu var pārsūdzēt Administratīvā procesa likumā noteiktajā kārtībā.
	2. Noteikumi stājas spēkā pēc to apstiprināšanas Domes sēdē.

Limbažu novada pašvaldības

Domes priekšsēdētājs D.Zemmers

**1.pielikums**

27.02.2020. noteikumiem “Kārtība, kādā Limbažu novada pašvaldība organizē

samaksas atgūšanu no vecākiem par ārpusģimenes aprūpes pakalpojumiem”

(pašvaldības veidlapa)

Limbažos

20\_\_.gada \_\_\_\_\_\_\_\_\_\_\_ Nr.\_\_\_\_\_\_\_

(adresāts)

BRĪDINĀJUMS

Par administratīvā akta piespiedu izpildi

Limbažu novada dome 20\_\_.gada \_\_\_\_\_\_\_\_\_\_\_ pieņēma lēmumu (sēdes protokols Nr.\_\_, \_\_\_.§) par samaksas par ārpusģimenes aprūpes pakalpojumiem EUR \_\_\_\_\_ apmērā atgūšanu no Jums.

Šo lēmumu saskaņā ar likuma „Par pašvaldībām” 47.panta pirmo daļu Jums bija tiesības pārsūdzēt Administratīvajā rajona tiesā viena mēneša laikā no tā spēkā stāšanās dienas. Tā kā Jūs neapstrīdējāt lēmumu noteiktajā termiņā, tas ir kļuvis neapstrīdams 20\_\_.gada \_\_\_\_\_\_\_\_\_\_\_\_. Līdz ar to, **saskaņā ar Administratīvā procesa likuma 360.panta pirmo daļu un 361.pantu, lūdzam Jums aprēķināto samaksu par ārpusģimenes aprūpes pakalpojumiem atmaksāt labprātīgi līdz 20\_\_.gada \_\_\_\_\_\_\_\_\_\_\_\_\_,** (*ar aprēķinu, lai neiekrīt laikā, kad vēl nav beidzies brīdinājuma pārsūdzēšanas tiesā termiņš*), veicot maksājumu uz Limbažu novada pašvaldības kontu, norādot šādus rekvizītus:

*Saņēmēja iestāde:* Limbažu novada pašvaldība

*Saņēmēja reģ.Nr.*: 90009114631

*Saņēmēja konta Nr.:* LV\_\_\_UNLA \_\_\_\_\_\_\_\_\_\_\_\_\_\_\_\_, A/S „SEB banka”, kods UNLALV2X

*Maksājuma summa:* EUR \_\_\_\_\_\_

*Maksājuma mērķis:* Samaksa par ārpusģimenes aprūpes pakalpojumiem, bērna vārds uzvārds, personas kods.

Ja šis brīdinājums būs kļuvis neapstrīdams (*līdz apstrīdēšanas termiņa beigām netiks apstrīdēts*) un samaksa par ārpusģimenes aprūpes pakalpojumiem netiks atmaksāta labprātīgi līdz 20\_\_\_.gada \_\_\_\_\_\_\_\_\_\_(*ar aprēķinu, lai neiekrīt laikā, kad vēl nav beidzies brīdinājuma pārsūdzēšanas tiesā termiņš, nākamajā dienā*), tiks uzsākta Limbažu novada domes 20\_\_.gada \_\_\_\_\_\_\_\_\_\_\_ lēmuma (sēdes protokols Nr.\_\_, \_\_.§) par samaksas par ārpusģimenes aprūpes pakalpojumiem EUR \_\_\_\_ apmērā atgūšanu piespiedu izpilde.

Saskaņā ar Administratīvā procesa likuma 359.panta pirmās daļas 3.punktu un trešo daļu administratīvo aktu piespiedu kārtā izpilda tiesu izpildītājs, piemērojot Civilprocesa likuma noteikumus, tas ir, vēršot piedziņu uz parādnieka kustamo mantu, naudu, kas parādniekam pienākas no citām personām (darba samaksu, tai pielīdzinātiem maksājumiem, citiem ienākumiem, noguldījumiem kredītiestādēs), uz parādnieka nekustamo īpašumu, to pārdodot (Civilprocesa likuma 557.panta 1.-3.punkts).

Saskaņā ar Administratīvā procesa likuma 364.panta 1.daļu administratīvā akta piespiedu izpildes izmaksas uzliek adresātam.

Šo brīdinājumu var apstrīdēt iesniedzot apstrīdējuma iesniegumu Limbažu novada pašvaldībā 7 (septiņu) dienu laikā no brīdinājuma spēkā stāšanās.

Limbažu novada pašvaldības

Sociālā dienesta vadītāja

**2.pielikums**

27.02.2020. noteikumiem “Kārtība, kādā Limbažu novada pašvaldība organizē

samaksas atgūšanu no vecākiem par ārpusģimenes aprūpes pakalpojumiem”

(pašvaldības veidlapa)

Limbažos

IZPILDRĪKOJUMS

Par administratīvā akta piespiedu izpildi

20\_\_\_.gada \_\_\_\_\_\_\_\_\_\_\_ Nr.\_\_\_\_\_\_\_

(adresāts)

Pamatojoties uz Limbažu novada bāriņtiesas 20\_\_.\_\_\_\_\_\_\_\_\_ lēmumu Nr.\_\_\_\_ par /vārds, uzvārds, personas kods/ ievietošanu ilgstošas sociālās aprūpes un rehabilitācijas institūcijā Limbažu novada dome 20\_\_.\_\_\_\_\_\_\_\_\_\_\_\_\_\_\_\_\_ pieņēma lēmumu “Par bērnam sniegtās ārpusģimenes aprūpes pakalpojumu samaksas atgūšanu” (sēdes protokols Nr.\_\_, \_\_.§) EUR \_\_\_\_\_ apmērā no (vārds, uzvārds), personas kods \_\_\_\_\_\_\_\_\_\_\_\_\_\_\_, dzīvesvieta \_\_\_\_\_\_\_\_\_\_\_\_\_\_\_\_\_\_\_\_ (turpmāk – Parādnieks).

Lēmums ir stājies spēkā un kļuvis neapstrīdams 20\_\_.gada \_\_\_\_\_\_\_\_\_\_\_\_\_\_\_\_\_\_\_.

Pamatojoties uz pieņemto Lēmumu, Parādniekam tika nosūtīti rēķini 20\_\_\_. gadā:

|  |  |  |  |  |
| --- | --- | --- | --- | --- |
| Nr.p.k. | Izrakstīšanas datums | Rēķina Nr. | Summa EUR | Samaksas termiņš |
|  |  |  |  |  |
|  |  |  |  |  |

Kopējais parāds par periodu no 20\_\_. \_\_\_\_\_\_\_\_\_\_\_ līdz 20\_\_.\_\_\_\_\_\_\_\_\_ sastāda EUR \_\_\_\_\_.

Parādniekam 20\_\_.gada \_\_\_\_\_\_\_\_\_\_ tika nosūtīts brīdinājums par piespiedu izpildi, lūdzot veikt maksājumus labprātīgi līdz 20\_\_.gada \_\_\_\_\_\_\_ (informācija par lēmuma apstrīdēšanu un pārsūdzēšanu). Brīdinājums stājies spēkā 20\_\_.gada \_\_\_\_\_\_\_\_\_\_\_\_\_\_\_\_ un kļuva neapstrīdams 20\_\_.gada \_\_\_\_\_\_\_\_\_\_\_\_\_\_\_\_.

Parāds brīdinājumā noteiktajā termiņā nav samaksāts.

Tā kā Limbažu novada domes 20\_\_.\_\_\_\_\_\_\_\_\_\_\_\_\_\_\_\_\_ lēmums “Par bērnam sniegtās ārpusģimenes aprūpes pakalpojumu samaksas atgūšanu” (sēdes protokols Nr.\_\_, \_\_.§) nav izpildīts labprātīgi, pamatojoties uz Bērnu tiesību aizsardzības likuma 30. panta pirmo un otro daļu, Administratīvā procesa likuma 358.panta otro daļu, 360.panta pirmo daļu, 362.panta pirmo daļu, 366.pantu, 367.pantu, Civilprocesa likuma 539.panta otrās daļas 2.punktu, 540.panta 3.punktu, 548.panta pirmo daļu un Ministru kabineta 2014.gada 18.marta noteikumu Nr.142 „Noteikumi par ārpusģimenes aprūpes pakalpojumu samaksas kārtību un apmēru” 5., 11. un 12.punktu, izdodu rīkojumu veikt Limbažu novada domes 20\_\_.gada \_\_\_\_\_\_\_\_ lēmuma Nr.\_\_\_ piespiedu izpildi.

Šo izpildrīkojumu var pārsūdzēt Administratīvās rajona tiesas Valmieras tiesu namā (Voldemāra Baloža iela 13a, Valmiera, LV- 4201) septiņu dienu laikā no dienas, kad adresātam tas paziņots.

Limbažu novada pašvaldības

Sociālā dienesta vadītāja